Паўднёвы мост (Кіеў)

Паўднёвы мост (укр.: Півде́нний міст) — вантавы мост праз Дняпро у Кіеве, самы высокі мост Украіны. Аўтар праекта і галоўны інжынер — Георгій Барысавіч Фукс, галоўны архітэктар праекта — Аляксей Яўгенавіч Гаўрылаў, вядучы інжынер праекта — Міхаіл Міхайлавіч Карнееў. Даўжыня моста — 1256 м, шырыня — 41 м. Па мосце праходзіць Сырэцка-Пячэрская лінія Кіеўскага метро. Мост злучае Сапёрна-Слабодскую вуліцу, Сталічную шашу і Выдубічы (на правым беразе Дняпра) з праспектам Мікалая Бажана на левым беразе і з’яўляецца часткай аўтатрасы Е40, найкарацейшым шляхам злучае цэнтральную частку Кіева з Барыспалем — галоўным кіеўскім аэрапортам. Будаўніцтва моста было пачата ў 1983 годзе, аўтамабільны рух па мосту адкрыты 25 снежня 1990 года, рух цягнікоў метро — 30 снежня 1992 года. Мост лічыўся самым сучасным мостам СССР, на будаўніцтва было выдаткавана 112 мільёнаў рублёў (каля 200 мільёнаў даляраў). Фотаздымкі Гл. таксама Масты Кіева Зноскі Спасылкі Вэб-энцыклапедыя Кіева Архівавана 18 мая 2023. (укр.) Спадарожнікавы здымак на карце Google Гісторыя і апісанне з мноствам фатаграфій на сайце «Свет метро» (руск.) Старонка моста на SkyscraperPage (англ.) На верхавіне Паўднёвага моста (руск.) Фатаграфія са спадарожніка на Google Earth (руск.) Вэб-камера з выглядам на мост з левага берага Архівавана 21 ліпеня 2011. (руск.)